Foilsiú teachtaireachta formheasa i leith leasú caighdeánach ar shonraíocht táirge i gcomhair ainm in earnáil an fhíona dá dtagraítear in Airteagal 17(2) agus (3) de Rialachán Tarmligthe (AE) 2019/33 ón gCoimisiún

(2022/C 203/05)

Foilsítear an teachtaireacht seo i gcomhréir le hAirteagal 17(5) de Rialachán Tarmligthe (AE) 2019/33 ón gCoimisiún (1).

TEACHTAIREACHT MAIDIR LE LEASÚ CAIGHDEÁNACH A DHÉANANN DIFEAR DON DOICIMÉAD AONAIR

“Achterhoek – Winterswijk”

PDO-NL-02402-AM01

Dáta na cumarsáide: 22.2.2022

TUAIRISC AR AN LEASÚ A FHORMHEAS AGUS AR NA CÚISEANNA INA LEITH

1. Cuireadh dhá chineál, Chardonnay (B) agus Cabaret Noir (N), leis an liosta de chineálacha

Úsáideann na táirgeoirí na cineálacha Chardonnay (B) (Vitis vinifera) agus Cabaret Noir (N) (crosphórú idir Vitis vinifera agus speicis eile de ghéineasVitis) sa táirgeadh, mar is féidir é sin a dhéanamh faoin CEM a athnuaíodh le déanaí. Cuireadh an dá chineál leis an liosta de chineálacha fíonchaoire anois.

D’fhonn an cleachtas atá ann faoi láthair a léiriú agus mar gheall go gceadaítear faoin CEM a athnuaíodh le déanaí úsáid cineálacha fíonchaoire atá mar thoradh ar Vitis vinifera a chrosphórú le speicis eile de ghéineas Vitis, cuireadh na cineálacha Chardonnay (B) agus Cabaret Noir (N) leis an liosta de chineálacha fíonchaoire.

Cuireadh na cineálacha Cabaret Noir (N) agus Chardonnay (B) leis an tuairisc freisin, faoi na catagóirí/cineálacha fíona is infheidhme:

Cuireadh an cineál Cabaret Noir (N) leis le haghaidh na bhfíonta a leanas:

Catagóir fíona 1: FÍON: fíon dearg, tirim, torthaíoch nó milis

Catagóir fíona 1: FÍON: fíon dearg, a thugtar chun cineáil i mbairillí

Catagóir fíona 1: FÍON: fíon rosé, an-torthaíoch

Catagóir fíona 3: FÍON LICÉIR, dearg

Catagóir fíona 9: FÍON LEATHSHÚILÍNEACH aeraithe, rosé

Cuireadh an cineál Chardonnay (B) leis le haghaidh na bhfíonta a leanas:

Catagóir fíona 1: FÍON: fíon geal, tirim, torthaíoch nó milis

Catagóir fíona 1: FÍON: fíon geal, a thugtar chun cineáil i mbairillí

Catagóir fíona 1: FÍON: fíon rosé, an-torthaíoch

Catagóir fíona 5: FÍON SÚILÍNEACH AR ARDCHAIGHDEÁN, geal

Catagóir fíona 9: FÍON LEATHSHÚILÍNEACH aeraithe, rosé

Catagóir fíona 15: FÍON ó fhíonchaora rísínithe, geal

Catagóir fíona 16: FÍON ó fhíonchaora ró-aibí, geal

2. Leasú chun cleachtas reatha a léiriú

Tuairisc

Cuireadh an abairt a leanas le Catagóir fíona 5: Fíon súilíneach ar ardchaighdeán, geal, an-torthaíoch, mar mhír bhreise leis an bpróiseas fíonóireachta:

Blanc de noir a dhéanamh ó fhíonchaora dearga.

Cúis

I bhfianaise an chleachtais reatha atá ann maidir le fíon súilíneach ar ardchaighdeán, geal, an-torthaíoch a tháirgeadh, cuireadh úsáid Pinotin (N) chun blanc de noir a dhéanamh ó fhíonchaora dearga leis an bpróiseas.

Seanfhoclaíocht:

Catagóir fíona 5: Fíon súilíneach ar ardchaighdeán, geal, an-torthaíoch

Coipeadh fuar ag teocht atá faoi bhun 18 °C (eisceacht: méadaítear an teocht ag tús an choipthe le haghaidh fíonta atá deacair le coipeadh)

Dara coipeadh sa bhuidéal, ag úsáid an mhodha thraidisiúnta

Foclaíocht nua:

Catagóir fíona 5: Fíon súilíneach ar ardchaighdeán, geal, an-torthaíoch

Blanc de noir a dhéanamh ó fhíonchaora dearga.

Coipeadh fuar ag teocht atá faoi bhun 18 °C (eisceacht: méadaítear an teocht ag tús an choipthe le haghaidh fíonta atá deacair le coipeadh)

Dara coipeadh sa bhuidéal, ag úsáid an mhodha thraidisiúnta

3. Leasú chun cleachtas reatha a léiriú

Tuairisc

Faoi Roinn 3.1, Sonraí fíoraithe, den tsonraíocht táirge, leasaíodh na sonraí fíoraithe chun iad a chur in oiriúint don chleachtas reatha.

Maidir le tástáil orgánaileipteach, rinneadh comhaontú le hOifig Fíonsaothraithe na Gearmáine ionas go ndéanfaidh siad an tástáil trí bhíthin tástála cáilíochta fíona seanbhunaithe.

Cúis

Ní mór do gach fíon ag a bhfuil STFC an toradh íosta a leagtar síos a bhaint amach ina thástáil orgánaileipteach. Cé nár ainmníodh ar dtús ach Údarás Sábháilteachta Bia agus Táirgí Tomhaltóirí de chuid na hÍsiltíre (Nederlandse Voedsel- en Warenautoriteit, NVWA) mar an t-údarás maoirseachta atá freagrach as faireachán a dhéanamh ar thástáil den sórt sin, rinneadh socruithe anois ionas go ndéanfaidh Oifig Fíonsaothraithe na Gearmáine, ag a bhfuil na nósanna imeachta uile le haghaidh tástáil rialaithe fíonta ar ardchaighdeán a dhéanamh, an tástáil. Fanann freagracht maoirseachta le haghaidh fíonta ag a bhfuil STFC le NVWA fós, mar a bhí an cás roimhe.

Seanfhoclaíocht:

Seiceáil amháin (cuideachta amháin) ar a íosmhéid in aghaidh na bliana le haghaidh STFC “Achterhoek – Winterswijk”, atá le meascadh a mhéid is féidir le cuairteanna cigireachta tráthrialta ar an bhfíon (nó le seiceálacha eile de chuid NVWA).

Seiceáil riaracháin ar chomhlíontacht na bhforálacha den tsonraíocht táirge (agus ceanglais dhlíthiúla eile freisin).

Tá tástáil éigeantach le haghaidh STFC “Achterhoek – Winterswijk”. Ní mór do chuideachtaí samplaí de gach fíon a thástáil i saotharlann dheimhnithe (laistigh nó lasmuigh den Ísiltír – soláthrófar liosta de líon teoranta saotharlann do NVWA, agus déanfaidh sé an liosta sin a fhormheas). Déanann NVWA faireachán ar an liosta sin (trí bhíthin seiceálacha riaracháin) agus tógann sé frithshamplaí go randamach chun anailís a dhéanamh orthu i saotharlann NVWA.

Ní mór tástáil orgánaileipteach a dhéanamh ar gach fíon SFTC. Eagraíonn na cuideachtaí atá páirteach in STFC a tháirgeadh tástáil orgánaileipteach dóibh féin ag tráthanna éagsúla a chinneann siad féin, ag úsáid liosta de dhaoine cáilithe (20-30) (atá le soláthar ag na cuideachtaí) agus na modhanna atá le formheas ag NVWA. Cuireann cuideachtaí NVWA ar an eolas faoi dhátaí na tástála orgánaileiptí. Freastalóidh NVWA ar shampla de na tástálacha agus déanfaidh siad faireachán ar a ndul chun cinn.

Foclaíocht nua:

Chun cáilíocht na bhfíonta ó limistéar tionscnaimh “Achterhoek – Winterswijk” a áirithiú, ní mór do gach fíon atá lipéadaithe mar STFC “Achterhoek – Winterswijk” an tsonraíocht táirge a chomhlíonadh agus dá bhrí sin an méid a leanas a chomhlíonadh freisin:

1. na saintréithe anailíseacha (Roinn 2.4.2.1)

Éilítear ar gach fíonghort sampla de gach fíon a thógáil agus a shocrú chun anailís a dhéanamh air ag saotharlann atá deimhnithe ag an Aontas (san Ísiltír nó lasmuigh di);

2. an tástáil orgánaileipteach

Ní mór tástáil orgánaileipteach a dhéanamh ar gach fíon agus ní mór dóibh na ceanglais íosta a chomhlíonadh chun a bheith lipéadaithe mar fhíon ag a bhfuil STFC.

Úsáideann úinéir an chomhaid STFC an modh is infheidhme maidir le fíonta na hÍsiltíre ag a bhfuil STFC le haghaidh tástáil orgánaileipteach (féach suíomh gréasáin Ghníomhaireacht Fiontraíochta na hÍsiltíre), cinneann sé an toradh íosta le haghaidh fíon ag a bhfuil STFC agus cuireann sé NVWA (eus@nvwa.nl) ar an eolas faoi;

3. na coinníollacha eile sa tsonraíocht, amhail cleachtais fíoneolaíochta, uastáirgeacht, etc.

Fíorú NVWA:

D’fhonn an cháilíocht sin a áirithiú agus a fhíorú, gníomhóidh NVMA mar údarás maoirseachta. Ciallaíonn sé sin go leantar na nósanna imeachta a leanas:

1. Coinníonn fíonghoirt ag a bhfuil STFC comhad ar bun ina bhfuil torthaí na tástála anailísí agus orgánaileiptí a rinneadh ar fhíonta ar cuireadh isteach ar STFC nó ar bronnadh STFC orthu, lena n-áirítear saintréithe na bhfíonta lena mbaineann (cineálacha fíonchaoire, fíonghort, etc.). Féadfaidh NVWA an comhad a úsáid chun na fíonta a fhíorú.

2. Déanann NVWA na seiceálacha ar SFTC “Achterhoek – Winterswijk”. Déanfar na seiceálacha sin a mheascadh, a mhéid is féidir, le cuairteanna cigireachta tráthrialta ar an bhfíon (nó le seiceálacha eile de chuid NVWA). Le linn cuairteanna den sórt sin, déanfar seiceálacha le cinneadh a dhéanamh cibé acu a chomhlíonann, nó nach gcomhlíonann, an fíon an méid a leanas: a. na saintréithe anailíseacha. Ní mór do luachanna anailíseacha na bhfíonta an tsonraíocht táirge a chomhlíonadh. Tógann NVWA frithshamplaí go randamach chun anailís a dhéanamh orthu i saotharlann NVWA; b. comhlíontacht le forálacha eile den tsonraíocht táirge, amhail na cleachtais fíoneolaíochta iomchuí (Roinn 2.4.2.2) agus coinníollacha eile; c. an toradh íosta a éilítear ón tástáil orgánaileipteach.

4. Leasú chun cleachtas a léiriú

Tuairisc

Scriosadh an uastáirgeacht le haghaidh fíonchaora rísínithe Johanniter (B) (20 heictilítear in aghaidh an heicteáir) agus fíonchaora ró-aibí (40 heictilítear in aghaidh an heicteáir) ó Roinn 1.5.2 den doiciméad aonair.

Cúis

Ní úsáidtear fíonchaora de chineál Johanniter (B) le haghaidh fíon ó fhíonchaora rísínithe agus/nó fíon ó fhíonchaora ró-aibí.

Scriosadh an téacs a bhaineann le huastáirgeacht Johanniter (B) maidir le fíonchaora rísínithe agus fíonchaora ró-aibí dá bhrí sin ó Roinn 1.5.2 den doiciméad aonair.

DOICIMÉAD AONAIR

1. Ainm(neacha)

Achterhoek – Winterswijk

2. Cineál táisc gheografaigh

STFC – Sonrúchán tionscnaimh faoi chosaint

3. Catagóirí táirgí fíniúna

1. Fíon

3. Fíon licéir

5. Fíon súilíneach ar ardchaighdeán

9. Fíon leathshúilíneach aeraithe

15 . Fíon ó fhíonchaora rísínithe

16 . Fíon ó fhíonchaora ró-aibí

4. Tuairisc ar an bhfíon (ar na fíonta)

1. Catagóir fíona 1: FÍON: fíon dearg, tirim, torthaíoch nó milis

TUAIRISC ACHOMAIR I SCRÍBHINN

Cineálacha fíonchaoire: Regent (N), Pinotin (N), Acolon (N), Cabertin (N), Cabernet Cortis (N), Monarch (N), Cabaret Noir (N) nó cumasc díobh. Saintréithe orgánaileipteacha: Dath: dath dúdhearg, ag brath ar an meascán cineálacha. Dea-bholadh: dath dúdhearg amhail torthaí foraoise, sméara dubha agus silíní. Bíonn an dea-bholadh sonrach sin ag brath ar mheascán na gcineálacha. Blas: dea-bholaithe de thorthaí le haghaidh fíon inrochtana, tá tainniní ann. Saintréithe anailíseacha: Tá an méid siúcra san fhíon tirim, torthaíoch idir 0.5 agus 6 gram in aghaidh an lítir. Tá méid siúcra idir 15 agus 30 gram in aghaidh an lítir sna fíonta dearga. Tá na saintréithe thíos nach sonraítear aon luach ina leith i gcomhréir leis na teorainneacha a leagtar amach i Rialacháin an Aontais.

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) 10,5 Aigéadacht iomlán íosta 63,84 milleachoibhéis in aghaidh an lítir Aigéadacht luaineach uasta (i milleachoibhéisí in aghaidh an lítir) Uasmhéid dé-ocsaíde sulfair iomlán (i milleagraim in aghaidh an lítir)

2. Catagóir fíona 1: FÍON: fíon dearg, a thugtar chun cineáil i mbairillí

TUAIRISC ACHOMAIR I SCRÍBHINN

Cineálacha fíonchaoire: Regent (N), Pinotin (N), Acolon (N), Cabertin (N), Cabernet Cortis (N), Monarch (N), Cabaret Noir (N) nó cumasc díobh. Saintréithe orgánaileipteacha: Dath: dath fíor-dhearg, ag brath ar an meascán cineálacha. Dea-bholadh: dath dúdhearg amhail torthaí foraoise, sméara dubha agus silíní. Bíonn an dea-bholadh sonrach sin ag brath ar mheascán na gcineálacha. Blas: fíonta tathagacha le blasanna fanaile, bunaithe ar struchtúr de thainniní aibí. Saintréithe anailíseacha: Tá méid siúcra idir 0.5 agus 6 gram in aghaidh an lítir san fhíon. Tá na saintréithe thíos nach sonraítear aon luach ina leith i gcomhréir leis na teorainneacha a leagtar amach i Rialacháin an Aontais.

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) 11,5 Aigéadacht iomlán íosta 63,84 milleachoibhéis in aghaidh an lítir Aigéadacht luaineach uasta (i milleachoibhéisí in aghaidh an lítir) Uasmhéid dé-ocsaíde sulfair iomlán (i milleagraim in aghaidh an lítir)

3. Catagóir fíona 1: FÍON: fíon geal, tirim, torthaíoch nó milis

TUAIRISC ACHOMAIR I SCRÍBHINN

Cineálacha fíonchaoire: Johanniter (B), Souvignier Gris (Rs), Solaris (B), Merzling (B), Chardonnay (B) nó cumasc de na cineálacha sin. Saintréithe orgánaileipteacha: Dath: idir dath buí amhail tuí agus buí órga, ag brath ar an meascán. Dea-bholadh: maidir le fíonta Solaris agus Merzling: torthaí trópaiceacha; Tá dea-bholadh de thorthaí aibí, amhail úlla buí, ag fíonta Johanniter agus Souvignier Gris, ach tá dea-bholaithe de thorthaí (mealbhacán milis, aibreog agus anann aibí) ag Chardonnay (B) chomh maith le fanaile i gcás ina dtugtar chun cineáil i mbairillí adhmaid é. Blas: torthaíoch agus úr, tá blasanna de Riesling le fáil i bhfíonta Johanniter, i bpáirt mar gheall ar a n-aigéadacht, agus tá fíonta Souvignier Gris níos tathagaí. Tá aigéadacht úr ag fíonta Solaris agus measctar milseacht le haigéadacht thorthaíoch i bhfíonta Merzling. Táirgeann Chardonnay (B) fíonta tathagacha. Saintréithe anailíseacha: an méid siúcra i bhfíon tirim: idir 1 agus 8 gram in aghaidh an lítir; an méid siúcra i bhfíon milis: idir 15 agus 30 gram in aghaidh an lítir. Tá na saintréithe thíos nach sonraítear aon luach ina leith i gcomhréir leis na teorainneacha a leagtar amach i Rialacháin an Aontais.

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) 10,5 Aigéadacht iomlán íosta 77,14 milleachoibhéis in aghaidh an lítir Aigéadacht luaineach uasta (i milleachoibhéisí in aghaidh an lítir) Uasmhéid dé-ocsaíde sulfair iomlán (i milleagraim in aghaidh an lítir)

4. Catagóir fíona 1: FÍON: fíon geal, a thugtar chun cineáil i mbairillí

TUAIRISC ACHOMAIR I SCRÍBHINN

Cineálacha fíonchaoire: Solaris (B), Chardonnay (B). Saintréithe orgánaileipteacha: Dath: buí órga. Dea-bholadh: cumhracht de thorthaí dúchasacha agus torthaí trópaiceacha amhail mangó nó anann aibí. Blas: úire aigéadach. Tugann na bairillí blasanna adhmaid agus blas uachtarúil don fhíon. Saintréithe anailíseacha: Tá méid siúcra idir 15 agus 30 gram in aghaidh an lítir san fhíon. Tá na saintréithe thíos nach sonraítear aon luach ina leith i gcomhréir leis na teorainneacha a leagtar amach i Rialacháin an Aontais.

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) 10,5 Aigéadacht iomlán íosta 77,14 milleachoibhéis in aghaidh an lítir Aigéadacht luaineach uasta (i milleachoibhéisí in aghaidh an lítir) Uasmhéid dé-ocsaíde sulfair iomlán (i milleagraim in aghaidh an lítir)

5. Catagóir fíona 1: FÍON: fíon rosé, an-torthaíoch

TUAIRISC ACHOMAIR I SCRÍBHINN

Cineálacha fíonchaoire: Regent (N), Pinotin (N), Acolon (N), Cabertin (N), Cabernet Cortis (N), Monarch (N), Cabaret Noir (N) nó cumasc díobh, le Solaris (B) / Johanniter (B) / Chardonnay (B) freisin b’fhéidir. Saintréithe orgánaileipteacha: Dath: dath an bhradáin. Dea-bholadh: torthaí dearga atá beagán milis. Blas: torthaíoch, blas atá beagán milis, blas lán. Saintréithe anailíseacha: Tá méid siúcra idir 3 agus 10 ngram in aghaidh an lítir san fhíon. Tá na saintréithe thíos nach sonraítear aon luach ina leith i gcomhréir leis na teorainneacha a leagtar amach i Rialacháin an Aontais.

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) 10 Aigéadacht iomlán íosta 63,84 milleachoibhéis in aghaidh an lítir Aigéadacht luaineach uasta (i milleachoibhéisí in aghaidh an lítir) Uasmhéid dé-ocsaíde sulfair iomlán (i milleagraim in aghaidh an lítir)

6. Catagóir fíona 3: FÍON LICÉIR, dearg

TUAIRISC ACHOMAIR I SCRÍBHINN

Cineálacha fíonchaoire: Regent (N), Pinotin (N), Acolon (N), Cabertin (N), Cabaret Noir (N) nó cumasc díobh. Saintréithe orgánaileipteacha: Dath: dearg. Dea-bholadh: milis, cuiríní dubha, beagán spíosrach. Blas: spíosrach, agus cothromaíocht idir milseacht agus aigéadacht thorthaíoch ann. Saintréithe anailíseacha: Tá méid siúcra idir 50 agus 100 gram in aghaidh an lítir san fhíon. Tá na saintréithe thíos nach sonraítear aon luach ina leith i gcomhréir leis na teorainneacha a leagtar amach i Rialacháin an Aontais.

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) 18 Aigéadacht iomlán íosta 63,84 milleachoibhéis in aghaidh an lítir Aigéadacht luaineach uasta (i milleachoibhéisí in aghaidh an lítir) Uasmhéid dé-ocsaíde sulfair iomlán (i milleagraim in aghaidh an lítir)

7. Catagóir fíona 5: FÍON SÚILÍNEACH AR ARDCHAIGHDEÁN, geal

TUAIRISC ACHOMAIR I SCRÍBHINN

Cineálacha fíonchaoire: Johanniter (B), Souvignier Gris (Rs), Solaris (B), Chardonnay (B), Pinotin (N) blanc de noir nó cumasc de na cineálacha sin. Saintréithe orgánaileipteacha: Dath: geal. Dea-bholadh: úll, citreas. Blas: torthaíoch, úr le bolgáin an-bheag, sách tathagach. Saintréithe anailíseacha: Tá méid siúcra idir 5 agus 16 ghram in aghaidh an lítir san fhíon. Tá na saintréithe thíos nach sonraítear aon luach ina leith i gcomhréir leis na teorainneacha a leagtar amach i Rialacháin an Aontais.

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) 10,5 Aigéadacht iomlán íosta 79,8 milleachoibhéis in aghaidh an lítir Aigéadacht luaineach uasta (i milleachoibhéisí in aghaidh an lítir) Uasmhéid dé-ocsaíde sulfair iomlán (i milleagraim in aghaidh an lítir)

8. Catagóir fíona 9: FÍON LEATHSHÚILÍNEACH aeraithe, rosé

TUAIRISC ACHOMAIR I SCRÍBHINN

Cineálacha fíonchaoire: Regent (N), Pinotin (N), Acolon (N), Cabertin (N), Cabernet Cortis (N), Monarch (N), Cabaret Noir (N) nó cumasc díobh, le Solaris (B) / Johanniter (B) / Chardonnay (B) freisin b’fhéidir. Saintréithe orgánaileipteacha: Dath: dath an bhradáin. Dea-bholadh: éadrom, torthaí dearga. Blas: torthaíoch, ag cruthú bhraistint de dhrithlíní. Saintréithe anailíseacha: Tá méid siúcra idir 5 agus 16 ghram in aghaidh an lítir san fhíon. Tá na saintréithe thíos nach sonraítear aon luach ina leith i gcomhréir leis na teorainneacha a leagtar amach i Rialacháin an Aontais.

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) 10 Aigéadacht iomlán íosta 63,84 milleachoibhéis in aghaidh an lítir Aigéadacht luaineach uasta (i milleachoibhéisí in aghaidh an lítir) Uasmhéid dé-ocsaíde sulfair iomlán (i milleagraim in aghaidh an lítir)

9. Catagóir fíona 15: FÍON ó fhíonchaora rísínithe, geal

TUAIRISC ACHOMAIR I SCRÍBHINN

Cineálacha fíonchaoire: Solaris (B), Chardonnay (B). Saintréithe orgánaileipteacha: Dath: buí órga. Dea-bholadh: torthaí trópaiceacha aibí, mil. Blas: tathagach, uachtarúil, milis le húire tathagach. Saintréithe anailíseacha: Tá méid siúcra idir 120 agus 240 gram in aghaidh an lítir san fhíon. Tá na saintréithe thíos nach sonraítear aon luach ina leith i gcomhréir leis na teorainneacha a leagtar amach i Rialacháin an Aontais.

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) 9 Aigéadacht iomlán íosta 66,5 milleachoibhéis in aghaidh an lítir Aigéadacht luaineach uasta (i milleachoibhéisí in aghaidh an lítir) Uasmhéid dé-ocsaíde sulfair iomlán (i milleagraim in aghaidh an lítir)

10. Catagóir fíona 16: FÍON ó fhíonchaora ró-aibí, geal

TUAIRISC ACHOMAIR I SCRÍBHINN

Cineálacha fíonchaoire: Solaris (B), Chardonnay (B). Saintréithe orgánaileipteacha: Dath: buí órga. Dea-bholadh: torthaí trópaiceacha aibí, mil. Blas: tathagach, uachtarúil, milis le húire tathagach. Saintréithe anailíseacha: Tá méid siúcra idir 50 agus 120 gram in aghaidh an lítir san fhíon. Tá na saintréithe thíos nach sonraítear aon luach ina leith i gcomhréir leis na teorainneacha a leagtar amach i Rialacháin an Aontais.

Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) 12 Aigéadacht iomlán íosta 73,15 milleachoibhéis in aghaidh an lítir Aigéadacht luaineach uasta (i milleachoibhéisí in aghaidh an lítir) Uasmhéid dé-ocsaíde sulfair iomlán (i milleagraim in aghaidh an lítir)

5. Cleachtais maidir le fíonóireacht

5.1. Cleachtais fhíoneolaíocha shonracha

Rialacha táirgthe fíona agus

1. cleachtais fíoneolaíochta shonracha

Tá feidhm ag na rialacha fíonóireachta a leanas maidir le gach catagóir fíona a liostaítear thíos.

— Tá an saibhriú uasta faoi réir na rialacha a leagtar síos sa Rialachán AE, agus 0.5 % de shaibhriú breise féideartha ann má cheadaíonn na húdaráis náisiúnta é sin don bhliain i gceist (sa chás seo an Aireacht Talmhaíochta, Dúlra agus Cáilíochta Bia).

— Tá dí-aigéadú faoi réir na teorannacha a shainítear sa Rialachán AE.

— Maidir le haigéadú, ní mór formheas a fháil ó na húdaráis náisiúnta (sa chás seo an Aireacht Talmhaíochta, Dúlra agus Cáilíochta Bia) tar éis iarratas a dhéanamh don bhliain i gceist, ina dhiaidh sin beidh feidhm ag na teorannacha a leagtar amach sa Rialachán AE.

2. Catagóir fíona 1: FÍON: fíon dearg, tirim, torthaíoch nó milis

Cleachtais fíoneolaíochta shonracha

Coipeadh ar chraicne go ceann 4 lá ar a laghad

3. Catagóir fíona 1: FÍON: fíon dearg, a thugtar chun cineáil i mbairillí

Cleachtais fíoneolaíochta shonracha

Coipeadh ar chraicne go ceann 4 lá ar a laghad

Tabhairt chun cineáil i mbairillí adhmaid go ceann 8 mí ar a laghad;

4. Catagóir fíona 1: FÍON: fíon geal, tirim, torthaíoch nó milis

Cleachtais fíoneolaíochta shonracha

Coipeadh fuar ag teocht atá faoi bhun 18 °C (eisceacht: méadaítear an teocht ag tús an choipthe le haghaidh fíonta atá deacair le coipeadh)

5. Catagóir fíona 1: FÍON: fíon geal, a thugtar chun cineáil i mbairillí

Cleachtais fíoneolaíochta shonracha

Coipeadh fuar ag teocht atá faoi bhun 18 °C (eisceacht: méadaítear an teocht ag tús an choipthe le haghaidh fíonta atá deacair le coipeadh)

Tabhairt chun cineáil i mbairillí adhmaid le haghaidh 50 % ar a laghad den mhéid go ceann 3 mhí ar a íosmhéid.

6. Catagóir fíona 1: FÍON: fíon rosé, an-torthaíoch

Cleachtais fíoneolaíochta shonracha

Coipeadh fuar ag teocht atá faoi bhun 18 °C (eisceacht: méadaítear an teocht ag tús an choipthe le haghaidh fíonta atá deacair le coipeadh)

7. Catagóir fíona 3: FÍON LICÉIR, dearg

Cleachtais fíoneolaíochta shonracha

Coipeadh ar chraicne go ceann 4 lá ar a laghad

Tabhairt chun cineáil i mbairillí adhmaid go ceann 1 bhliana amháin ar a laghad

Alcól fíona a chur leis

8. Catagóir fíona 5: FÍON SÚILÍNEACH AR ARDCHAIGHDEÁN, geal

Cleachtais fíoneolaíochta shonracha

Blanc de noir a dhéanamh ó fhíonchaora dearga.

Coipeadh fuar ag teocht atá faoi bhun 18 °C (eisceacht: méadaítear an teocht ag tús an choipthe le haghaidh fíonta atá deacair le coipeadh)

Dara coipeadh sa bhuidéal, ag úsáid an mhodha thraidisiúnta

9. Catagóir fíona 9: FÍON LEATHSHÚILÍNEACH aeraithe, rosé

Cleachtais fíoneolaíochta shonracha

Coipeadh fuar ag teocht atá faoi bhun 18 °C (eisceacht: méadaítear an teocht ag tús an choipthe le haghaidh fíonta atá deacair le coipeadh)

Dé-ocsaíd charbóin a chur leis le linn an bhuidéalaithe (ag brú uasta de 2.5 bar)

10. Catagóir fíona 15: FÍON ó fhíonchaora rísínithe, geal

Cleachtais fíoneolaíochta shonracha

Fómhar déanach, baintear na fíonchaora de láimh

Triomaítear na fíonchaora go nádúrtha, triomaítear ar tuí ansin iad, go ceann 2 sheachtain ar a laghad

Déantar fíon díobh ansin trí choipeadh fuar ag teocht atá faoi bhun 18 °C

11. Catagóir fíona 16: FÍON ó fhíonchaora ró-aibí, geal

Cleachtais fíoneolaíochta shonracha

Fómhar déanach na bhfíonchaor ag a bhfuil méid siúcra de 120 céim Oechsle ar a laghad

Coipeadh fuar ag teocht atá faoi bhun 18 °C (eisceacht: méadaítear an teocht ag tús an choipthe le haghaidh fíonta atá deacair le coipeadh)

5.2. Uastáirgeacht

1. Dearg, Regent (N)

50 heictilítear in aghaidh an heicteáir

2. Dearg, Pinotin (N)

50 heictilítear in aghaidh an heicteáir

3. Dearg, Monarch (N)

50 heictilítear in aghaidh an heicteáir

4. Dearg, Acolon (N)

50 heictilítear in aghaidh an heicteáir

5. Dearg, Cabertin (N)

50 heictilítear in aghaidh an heicteáir

6. Dearg, Cabernet Cortis (N)

50 heictilítear in aghaidh an heicteáir

7. Geal, Souvignier Gris (Rs)

60 heictilítear in aghaidh an heicteáir

8. Geal, Souvignier Gris (Rs), fíonchaora rísínithe

20 heictilítear in aghaidh an heicteáir

9. Geal, Souvignier Gris (Rs), fíonchaora ró-aibí

40 heictilítear in aghaidh an heicteáir

10. Geal, Johanniter (B)

60 heictilítear in aghaidh an heicteáir

11. Geal, Solaris (B)

50 heictilítear in aghaidh an heicteáir

12. Geal, Solaris (B), fíonchaora rísínithe

20 heictilítear in aghaidh an heicteáir

13. Geal, Solaris (B), fíonchaora ró-aibí

40 heictilítear in aghaidh an heicteáir

14. Geal, Merzling (B)

60 heictilítear in aghaidh an heicteáir

15. Dearg, Cabaret Noir (N)

50 heictilítear in aghaidh an heicteáir

16. Geal, Chardonnay (B)

60 heictilítear in aghaidh an heicteáir

17. Geal, Chardonnay (B), fíonchaora rísínithe

20 heictilítear in aghaidh an heicteáir

18. Geal, Chardonnay (B), fíonchaora ró-aibí

40 heictilítear in aghaidh an heicteáir

6. Limistéar geografach críochaithe

Tá an limistéar geografach críochaithe lonnaithe sa chuid oirthearach de réigiún Achterhoek, a shíneann chuig an teorainn leis an nGearmáin, agus teorainneacha bhardas Winterswijk timpeall air.

Laistigh de limistéar Achterhoek – Winterswijk, áirithítear na limistéir ina bhfuil ithreacha a aicmítear mar HN21, KX agus eZE23 sna fíonghoirt atá cumhdaithe faoin sonrúchán tionscnaimh faoi chosaint seo. Cuimsítear ithreacha HN23, ZG23 agus ZG21 ann freisin arb ithreacha iad ina bhfuil húmas agus dúrabhán, gnéithe atá tábhachtach chun fíonchaora a shaothrú. In éineacht le chéile, is ithreacha de na cineálacha sin is mó atá sa limistéar críochaithe.

Tá líon mór limistéar imeallach, ina bhfuil 9 sráidbhaile, agus iad uile mar chuid de bhardas Winterswijk. Is iad a leanas na sráidbhailte, i dtreo deisil ar an léarscáil: Meddo (1 448 gcónaitheoir), Huppel (414 chónaitheoir), Henxel (268 gcónaitheoir), Ratum (354 chónaitheoir), Brinkheurne (272 chónaitheoir), Kotten (798 chónaitheoir), Woold (861 chónaitheoir), Miste (675 chónaitheoir) agus Corle (281 chónaitheoir). Is é Meddo an t-aon sráidbhaile a bhfuil lár sráidbhaile aige, áit a bhfuil neart áiseanna.

7. Cineál/cineálacha fíniúna

Acolon

Cabaret Noir (N) (VB-91-26-4)

Cabernet Cortis

Cabertin (N) (VB-91-26-17)

Chardonnay (B)

Johanniter (B)

Merzling (B)

Monarch

Pinotin (N)

Regent (N)

Solaris

Souvignier Gris

8. Tuairisc ar an nasc, ar na naisc

8.1. Limistéar críochaithe

Tá an chuid is mó den limistéar críochaithe lonnaithe ar Ardchlár Oirthearach na hÍsiltíre agus tá struchtúr ithreach éagsúil (ina bhfuil dúrabhán agus aol) aige i gcomparáid le limistéir Achterhoek ar thaobh thiar Winterswijk (áit a bhfuil an ithir comhdhéanta de chré abhann agus sil-leagain ghainimh ar an dromchla).

Tá cáil ar limistéar Winterswijk mar gheall ar a thírdhreach d’fhálta sceach agus cairéal ina bhfuil iarsmaí d’iontaisí. Is féidir strataim de Lias Iúrasach a aimsiú ag dromchla roinnt leapacha srutha in Winterswijk. In 2005 d’ainmnigh Rialtas na hÍsiltíre limistéar Winterswijk mar Limistéar Náisiúnta Tírdhreacha Winterswijk, limistéar a chumhdaíonn 22 000 heicteár san iomlán.

Ithir

Tá ithir “Ardchlár Oirthearach na hÍsiltíre”, ina bhfuil dúrabhán agus aol freisin, le fáil mórthimpeall Winterswijk. Is cré abhann agus sil-leagain ghainimh ar an dromchla atá le fáil san ithir i gcodanna eile de réigiún Achterhoek.

Is iomaí cineálacha ithreach atá le fáil sa limistéar críochaithe, bíonn siad éagsúil óna chéile agus meascann siad lena chéile freisin.

Baineann na saintréithe a leanas leis na cineálacha ithreach:

— Sraith mhaith de húmas.

— Tá dúrabhán le fáil san ithir, rud a chuidíonn le tathag an bhlais atá ag an bhfíon agus cuireann sé cosc ar thriomú na hithreach.

— Laghdóidh an tsraith dúrabháin (lutum) an ráta ag a dtriomóidh na fíniúnacha.

— Áirithíonn an bharrithir ghainmheach cothromaíocht mhaith uisce.

— Ionsúnn an screamhuisce na mianraí ón bhfo-ithir (amhail an t-aol atá inti), agus soláthraíonn sé sin cothú maith do na fíniúnacha freisin.

An comhshaol agus an aeráid

Níl an limistéar críochaithe rófhada ó stáisiún Institiúid Meitéareolaíochta Ríoga na hÍsiltíre ag Hupsel, áit a raibh na meáin aeráide a leanas (2010-2015) don séasúr saothraithe fíniúnacha idir Bealtaine agus Meán Fómhair:

— Meánteocht: 15,58 °C

— Meánteocht íosta: 9,93 °C

— Meánteocht uasta: 20,83 °C

— Meán-bhogthaise choibhneasta: 78,36 %

— Meánfhrasaíocht: 78,54 mm in aghaidh na míosa

— Meánlíon uaireanta an chloig gréine: 192,93 uair an chloig in aghaidh na míosa

Ós rud é go bhfuil na teochtaí istoíche beagán faoin meán náisiúnta cuidítear leis na fíonta a dhéanamh úr agus torthaíoch, cé go gciallaíonn na teochtaí uasta níos airde agus an líon níos mó uaireanta cloig gréine go bhfuil na fíonchaora níos aibí.

8.2. Nasc cúisíoch

Tá an fíon ar ardchaighdeán mar thoradh ar an meascán den aeráid, ithir, agus cleachtais saothraithe agus fíonóireachta.

Áirithíonn an meascán de shraitheanna san ithir cothromaíocht mhaith uisce. Soláthraíonn an fho-ithir aol agus cothaithigh mianraí tríd an screamhuisce, agus soláthraíonn an dúrabhán agus an húmas atá sa bharrithir na coinníollacha is gá ionas go mbeidh na fíonchaora faoi bhláth.

Tá ithreacha ina bhfuil húmas agus dúrabhán oiriúnach don fhíonsaothrú. Coinníonn siad taise agus cothaithigh, rud a cheadaíonn do na dea-bholaithe forbairt ina n-iomláine sna fíonchaora agus táirgeann siad fíon tathagach, tréan, fiú amháin le linn tréimhsí atá sách tirim.

Cuidíonn an aeráid (atá níos ilchríochaí) leis an aibíocht is gá a bhaint amach, ach cruthaítear úire agus blas torthaíoch san fhíon freisin (mar thoradh ar na teochtaí istoíche atá níos ísle).

Is gné eile é an t-ionchur daonna – amhail roghnú na gcineálacha, an modh saothraithe a úsáidtear (úsáid uasta sholas na gréine, tanú na gcrobhaingí), bainistíocht fómhair (ag seiceáil na leibhéal siúcra, aigéadachta agus dea-bholaithe) agus cleachtais fíonóireachta (coipeadh fuar, tabhairt chun cineáil i mbairillí adhmaid) – a cheadaíonn táirgeadh fíonta ar ardchaighdeán, in éineacht leis an ithir agus an aeráid. Is iad fíonta atá inaitheanta mar fhíonta cineáil agus fíonta cumaisc (tathagacha agus torthaíocha), agus fíonta geala / rosé (ag a bhfuil dea-bholadh de thorthaí aibí / citris) agus fíonta dearga ag a bhfuil tainniní boga a dhéantar ansin.

Mar achoimre, áirithíonn an meascán d’aeráid (úire agus aibiú), ithir (dúrabhán/húmas agus aol le haghaidh cothromaíocht mhaith uisce agus cothaitheach), saothrú (roghnú na gcineálacha, dlús fíniúnacha, bainistíocht duilliúir, cinntí buainte) agus cleachtais fíonóireachta (amhail coipeadh fuar, tabhairt chun cineáil i mbairillí):

— úire agus blas láidir agus torthaíoch na bhfíonta geala agus rosé;

— tainniní boga agus blas tathagach na bhfíonta dearga.

Baineann an meascán sin leis an gcatagóir “fíon” ach le catagóirí fíona eile freisin (“fíon licéir”, “fíon súilíneach ar ardchaighdeán”, “fíon leathshúilíneach”) a dhéantar sa bhealach céanna agus ó na fíonchaora céanna leis an bhfíon ó Chatagóir 1 “Fíon” (“an fíon bunaidh”) ach ar cuireadh a saintréithe catagóire sonracha leo trí oibríochtaí breise le linn an phróisis fíonóireachta.

Maidir le “Fíon ó fhíonchaora rísínithe” agus “Fíon ó fhíonchaora ró-aibí”, tá an meascán d’aeráid, ithir, cleachtais saothraithe agus fíonóireachta tábhachtach freisin. Mar sin féin, táirgtear na fíonta milse ar ardchaighdeán sin trí aibiú níos faide (méid siúcra níos airde) / triomú na bhfíonchaor (méid siúcra níos airde / tiúchan níos airde de dhea-bholaithe).

Sonraí faoi na catagóirí fíona eile (nach “fíon” iad)

— Fíon licéir

Is éard atá i bhfíon licéir “fíon bunaidh” ag a bhfuil na saintréithe orgánaileipteacha céanna (mar gheall ar an meascán d’ithir, aeráid agus gníomhaíocht dhaonna) leis an gcatagóir “fíon”, ach ag a bhfuil an méid siúcra iarmharaigh inmhianaithe d’fhíon licéir. Thairis sin, déantar fíon licéir a thabhairt chun cineáil i mbairillí le haghaidh 1 bhliana amháin ar a laghad (ag ceadú dó tainniní níos boige agus blasanna adhmadacha a fhorbairt) agus cuirtear alcól fíona leis chun licéar a dhéanamh den fhíon. Tá neart alcóil iarbhír íosta de 18 % ag fíon licéir.

— Fíon súilíneach ar ardchaighdeán

Tá na saintréithe orgánaileipteacha céanna ag an “bhfíon bunaidh” le haghaidh fíon súilíneach ar ardchaighdeán leis an gcatagóir “fíon” (tá an úire agus an blas torthaíoch céanna aige mar gheall ar an meascán den ithir, an aeráid agus gníomhaíocht dhaonna). Tá saintréithe aige freisin a thagann ó aistriú an fhíona bhunaidh chuig fíon súilíneach ag úsáid choipeadh i mbuidéal (an modh traidisiúnta), rud a thugann mús galánta don fhíon. Tá brú breise de 3,5 bar ar a laghad ag an bhfíon. Tá neart alcóil de réir toirte iomlán 10,5 % ag an gcumasc a úsáidtear le haghaidh fíon súilíneach ar ardchaighdeán.

— Fíon leathshúilíneach aeraithe

Tá na saintréithe orgánaileipteacha céanna ag an “bhfíon bunaidh” a úsáidtear le haghaidh fíon leathshúilíneach ar ardchaighdeán leis an gcatagóir “fíon” (tá an úire agus an blas torthaíoch céanna aige mar gheall ar an meascán den ithir, an aeráid agus gníomhaíocht dhaonna). Tá saintréithe aige a thagann ó CO2 a chur leis chun an coirnín a fháil. Tá neart alcóil iarbhír íosta de 10 % ag fíon leath-súilíneach aeraithe chomh maith le brú breise de 2,5 bar ar a mhéad. Is fíon úr agus an-torthaíoch agus oiriúnach don samhradh atá ann.

— Fíon ó fhíonchaora rísínithe (fíon milis)

Tagann an tiúchan siúcraí agus dea-bholaithe i bhfíon ó fhíonchaora rísínithe ón gcéim fhíor-riachtanach ina ndéantar na fíonchaora a aibiú go ceann tréimhse níos fada sula dtriomaítear iad go ceann 2 sheachtain ar a laghad. Táirgeann an próiseas a bhaineann le coipeadh fuar fíon ag a bhfuil ceart alcóil iarbhír íosta de 9,4 %.

Tá an tiúchan dea-bholaithe san fhíon torthaíoch sin mar gheall ar an ithir, an aeráid agus gníomhaíocht dhaonna. Is í an aire a thugann na daoine a dhéanann an fíon milis sin, go háirithe, an rud a thugann an blas tathagach dó.

— Fíon ó fhíonchaora ró-aibí (fíon milis)

De thoradh na céime fíor-riachtanaí a bhaineann leis na fíonchaora a aibiú go ceann tréimhse níos faide, tá méid siúcra 110 céim Oechsle ar a laghad i bhfíon na bhfíonchaor ró-aibí. Is é atá mar thoradh ar an bpróiseas sin, lena mbaineann coipeadh fuar gan saibhriú, fíon ag a bhfuil neart alcóil iarbhír íosta de 12 % a thagann an blas torthaíoch a bhaineann leis ó mheascán den ithir, an aeráid agus gníomhaíocht dhaonna. Is í an aire a thugann na daoine a dhéanann an fíon milis sin, go háirithe, an rud a thugann an blas tathagach dó.

Mar thoradh ar an gcur chuige sin, leanann na fíonta de bhoinn a bhuachan gach bliain i roinnt comórtas a reáchtáiltear san Ísiltír agus ar an gcoigríoch (e.g. i Vín).

8.3. Gnéithe daonna (saothrú agus fíonóireacht)

Tá an próiseas saothraithe sainiúil mar gheall ar na cleachtais a leanas, agus iad roghnaithe go sonrach chun fíon ar ardchaighdeán a tháirgeadh:

— Roghnú na gcineálacha: Tá na cineálacha a roghnaíodh in ann aibiú go maith sa timpeallacht áitiúil agus na dea-bholaithe is gá a chruthú. Roghnaíodh iad mar gheall go bhfuil siad frithsheasmhach freisin, d’fhonn iarracht a dhéanamh an saothrú a dhéanamh níos inbhuanaithe.

— Dlús fíniúnacha: Cuirtear na rónna idir 2,00 m agus 2,20 m óna chéile (chun áirithiú go bhfaigheann siad dóthain gréine), agus tá spásáil idir 1,00 agus 1,25 m idir na fíniúnacha. Is é 2,2 m2 an t-achar in aghaidh na fíniúna dá bhrí sin, rud a áirithíonn go bhfaigheann gach fíniúin dóthain cothaitheach (ionas go mbeidh na fíonchaora in ann aibiú agus na dea-bholaithe forbairt).

— Déantar na stráicí idir na rónna a shaothrú go glan ionas go ngabhtar an teas a scaoiltear istoíche chun dlús a chur leis an aibiú. Cuidíonn sé leis an sioc istoíche a chomhrac freisin. De rogha air sin, d’fhéadfaí na stráicí a choinneáil glas, agus cumhdach d’fhásra íseal acu.

— Baintear na bairr de na buinneoga fíniúna le linn na haimsire fáis chun áirithiú go n-éiríonn leis na cothaithigh dul chuig na crobhaingí.

— Tá an saothrú teoranta (uastáirgeacht mar a shonraítear sa tuairisc ar na fíonta). Déantar na crobhaingí a thanú i gcás inar gá.

— Treorú na bhfíniúnacha: Cinneadh modh Guyot (ina ndaingnítear na fíniúnacha leis an tsreang fheistithe gach bliain), le ceannbhrat ingearach de dhuilleoga a fhásann go hairde atá thart ar 2,20 m (chun solas gréine a ionsú le haghaidh fótaisintéise) agus crios oscailte d’fhíonchaora tráth a bhaintear na duilleoga (triomú níos tapa, solas na gréine).

— Ar cheann de na cinntí is tábhachtaí sa phróiseas saothraithe tá an cinneadh maidir leis an uair a bhuantar na fíonchaora. Déantar an cinneadh sin ar bhonn faireachán an-ghéar a dhéantar ar aibiú na bhfíonchaor – a méid siúcra, aigéadachta (pH) agus na dea-bholaithe – chun fíon ar ardchaighdeán a tháirgeadh.

— Bhí ról an-tábhachtach ag na próisis a leanas ar mhúnlú shaintréithe na bhfíonta a tháirgtear:

— Déantar na fíonta ar bhonn sonraíochtaí atá dírithe ar cháilíocht an fhómhair (an méid siúcra iarmharaigh, aigéadacht, an méid alcóil íosta, tabhairt chun cineáil i dtadhall le hadhmad). Gach bliain cinneann painéal de shainbhlastóirí comhdhéanamh beacht gach cumaisc agus cibé ar cheart, nó nár cheart, é a thabhairt chun cineáil i mbairille.

— Coipeadh fuar fíonta geala agus rosé chun iad a dhéanamh úr agus torthaíoch.

— Úsáid cascaí adhmaid chun fíonta dearga a thabhairt chun cineáil, chun blas tathagach ag a bhfuil tainniní boga a thabhairt dóibh, agus fíonta geala faoi réir thabhairt chun cineáil i bpáirt i dtadhall le hadhmad chun fíon níos tathagaí a dhéanamh.

9. Coinníollacha breise fíor-riachtanacha (pacáistiú, lipéadú, ceanglais eile)

—

Nasc chuig an tsonraíocht táirge

https://www.rvo.nl/sites/default/files/2017/06/Productdossier-BOB-Achterhoek-Winterswijk.pdf

(1) IO L 9, 11.1.2019, lch. 2.